Diari Oficial de la Generalitat Valenciana


Sumari del DOGV 7111, del 16-09-2013 (2013/8937)

RESOLUCIÓ de 10 de setembre de 2013, del Rectorat de la Universitat Jaume I, relativa a la modificació dos fitxers amb dades de caràcter personal en aplicació de l'article 20 de la Llei Orgànica 15/1999, de 13 de desembre, de Protecció de Dades Personals.
---------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2013/09/10/(1)/dof/vci/html**

### Dades del document

Número de DOGV
:   7111

Data del DOGV
:   16-09-2013

Secció del DOGV
:   I. DISPOSICIONS GENERALS

Número del document
:   2013/8937


Data del document
:   10-09-2013

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * Universitat Jaume I
    * base de dades
    * dades personals
    * legislació
    * universitat

RESOLUCIÓ de 10 de setembre de 2013, del Rectorat de la Universitat Jaume I, relativa a la modificació dos fitxers amb dades de caràcter personal en aplicació de l'article 20 de la Llei Orgànica 15/1999, de 13 de desembre, de Protecció de Dades Personals. [2013/8937]  
La Universitat Jaume I imparteix titulacions compartides amb altres institucions acadèmiques tant de l'àmbit estatal com de l'internacional. La gestió acadèmica d'aquestes titulacions implica la transferència de dades d'alumnes, titulats i professors entre les universitats i centres educatius que hi participen.  
L'article 20 de la Llei Orgànica 15/1999, de 13 de desembre, de Protecció de les Dades de Caràcter Personal, preveu que la creació, modificació o supressió dels arxius de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el Rectorat de la Universitat Jaume I de Castelló resol:  
  
Primer  
Aprovar la modificació dels fitxers que s'indiquen en els annexos I i II d'aquesta disposició.  
  
Segon  
Per a la comunicació de dades personals a tercers, els responsables interns dels tractaments han de demanar l'autorització a la Secretaria General, a través del mecanisme intern establert, i han d'advertir expressament els cessionaris de la seua obligació de dedicar les dades exclusivament a la finalitat per a la qual se cedeixen.  
  
Tercer  
Els responsables interns dels tractaments han de vetlar perquè les persones afectades per les comunicacions o transferències internacionals de dades siguen degudament informades de l'entitat o entitats destinatàries d'aquestes en els procediments de matrícula o de gestió de les titulacions.  
  
Quart   
Per a garantir la seguretat de les dades de caràcter personal dels fitxers indicats en els annexos i assegurar-ne la utilització segons les finalitats per a les quals van ser recollides, els responsables interns dels tractaments han d'executar les mesures necessàries d'índole tècnica i organitzativa.  
  
Cinquè  
Aquesta resolució entrarà en vigor l'endemà de la publicació en el Diari Oficial de la Comunitat Valenciana.  
  
Castelló de la Plana, 10 de setembre de 2013.- El rector: Vicent Climent Jordà.  
  
  
ANNEX I  
  
Gestió acadèmica  
  
Número d'inscripció en el Registre General de Protecció de Dades: 5186171519.  
Tipus de resolució: modificació.  
Cessions de dades que es preveuen:   
A altres universitats o centres educatius amb els quals s'acorde, mitjançant conveni, la impartició de titulacions compartides.  
Les previstes en les normes vigents.  
Transferències internacionals de dades que es preveuen:   
A altres universitats o centres educatius de l'àmbit internacional amb els quals s'acorde, mitjançant conveni, la impartició de titulacions compartides.  
Responsable del fitxer: Universitat Jaume I.  
Responsable intern del tractament: Servei de Gestió de la Docència i Estudiants.  
  
  
ANNEX II  
  
Personal  
  
Número d'inscripció en el Registre General de Protecció de Dades: 0441084740.  
Tipus de resolució: modificació.  
Cessions de dades que es preveuen:   
A altres universitats o centres educatius amb els quals s'acorde, mitjançant conveni, la impartició de titulacions compartides.  
Les previstes en les normes vigents.  
Transferències internacionals de dades que es preveuen:   
A altres universitats o centres educatius de l'àmbit internacional amb els quals s'acorde, mitjançant conveni, la impartició de titulacions compartides.  
Responsable del fitxer: Universitat Jaume I.  
Responsable intern del tractament: Servei de Recursos Humans.


Còpia Permalink ELI